વડાપ્રધાન નરેન્દ્ર મોદી સંસદમાં વિપક્ષી પાર્ટીઓના હંગામાના વિરોધ સ્વરૂપમાં 12 એપ્રિલે દિવસભર ઉપવાસ ઉપર બેસશે. બીજી તરફ બીજેપીના રાષ્ટ્રીય અધ્યક્ષ અમિત શાહ કર્ણાટકના હુબલીમાં સાંકેતિક ધરણા ઉપર બેસશે. જ્યારે બીજેપીના બીજા સાંસદો દેશના વિવિધ વિસ્તારોમાં ઉપવાસ કરશે. કોંગ્રેસ અધ્યક્ષ રાહુલ ગાંધી સહિત પાર્ટીના કેટલાક નેતા એક દિવસ પહેલા જ રાજઘાટ ઉપર સાંકેતિક ઉપવાસ ઉપર બેઠા હતા. આવી સ્થિતિમાં ભાજપના આ પગલાંને વિપક્ષી કોંગ્રેસના જવાબના રૂપમાં જોવામાં આવી રહ્યું છે.